Vágar Lufthavn

Vágar lufthavn () er Færøernes eneste lufthavn. Den ligger ca 1,5 km fra bygden Sørvágur på øen Vágar.
Efter at tunnelen fra Streymoy til Vágar blev bygget i 2003, er det blevet lettere at komme til lufthavnen fra hovedøerne.

Den 1. april 1963 blev lufthavnen åbnet for civil trafik og de første år blev flyvepladsen trafikeret af enten stempelmotordrevne luftfartøj eller gasturbinedrevne luftfartøjer (turboprop), men siden 1977 har også rene gasturbinedrevne luftfartøjer anvendt lufthavnen. Vágar Lufthavn er løbende blevet udbygget og opgraderet, siden den blev åbnet for civil trafik. Indtil 2011 var start- og landingsbanen kun 1.250 m, hvilket begænsede udvalget af flytyper, som kan anvende flyvepladsen. Fra 2011 er landingsbanen 1799 m lang.
Nærmeste sted med hotel (500 m) og indkøbsmuligheder er Sørvágur (1,5 km).

Fra 1963 til 2005 har Vágar Lufthavn været drevet og ejet af Statens Luftfartsvæsen.
Den 4. april 2005 overtog det færøske hjemmestyre ejerskabet og driften af lufthavnen. Driften af lufthavnen blev derefter overført til selskabet P/F Vága Floghavn den 24. juli 2008.

Vágar lufthavn er hovedbase for Færøernes eneste flyveselskab Atlantic Airways. Der er endvidere helikopterruter til de afsidesliggende bygder på Færøerne via Tórshavn og Klaksvík. Flyvningerne sker ved hjælp af helikoptertyperne Bell 212 og Bell 412. Flyvningerne gennemføres i henhold til de visuelle flyveregler og begrænses derfor af de til enhver tid rådende vejrforhold. Ved siden af persontransporterne bruges helikopterne også til redningsopgaver og erhvervsflyvninger.

Indflyvningen til lufthavnen kan være vanskelig på grund af, at de nærliggende fjelde forhindrer en direkte indflyvning. Piloterne skal dreje kort før landingen og sætte flyet ned på den korte landingsbane. Desuden er der ofte tåge og kraftig turbulens omkring lufthavnen. Indflyvningen er nu forbedret, efter at den nye 1799 m lange landingsbane i december 2011 blev åbnet for trafik. På grund af de forbedrede landingsforhold indsatte Atlantic Airways i marts 2012 sit nye Airbus A319 fly på ruten mellem Vágar og København.

Historie 
Oprindelig var Vágar lufthavn en militærflyveplads, som i 1941 blev bygget af de britiske besættelsesstyrker under den 2. verdenskrig. Efteråret 1942 landede den første flyvemaskine. Efter krigen blev lufthavnen overgivet til det færøske Lagting.

Før start- og landingsbanens færdiggørelse blev den i nærheden beliggende sø Sørvágsvatn benyttet som vandflylufthavn.

Først 1963 blev lufthavnen på privatinitiativ af Hugo Fjørðoy og Lars Larsen fra nabobygden Sørvágur igen åbnet via samarbejde med det islandske flyveselskab Icelandair, med to ugentlige flyvninger mede et DC-3 fra Reykjavík via Vágar-Bergen-København. En anden rute fløj til Glasgow og tilbage.

Senere overtog det tidligere danske flyveselskab Mærsk Air flyvningerne til København. Den 10. november 1988 fik de konkurrence af det nystiftede, færøske flyveselskab Atlantic Airways.
Maersk Air ophørte 2004 med sine flyruter fra Billund og København. 2006 fik Atlantic Airways igen konkurrence fra det private færøske flyveselskab FaroeJet, der har en daglig flyvning til Københavns Lufthavn. Efter et års flyvning meldte flyselskabet sig konkurs.

Internationale flyforbindelser

Trafikstatistik 

Trafikstatistik per år

Alle tal er fra Vágar lufthavn.

Noter

Eksterne henvisninger 

 Vágar lufthavns officielle side

Vágar
Bygninger, konstruktioner og anlæg på Færøerne
Lufthavne i Danmark
Luftfart på Færøerne